מונטווידאו מארו

מונטווידאו מארו הייתה אוניית מלחמה יפנית במהלך מלחמת העולם השנייה. היא הוטבעה בטעות על ידי הצוללת האמריקאית USS סטרג'ן () ב-22 ביוני 1942, ונשאה 1,054 אוסטרלים על סיפונה - שבויי מלחמה ואזרחים שהועברו מרבאול להאינאן. הטביעה נחשבת לאסון הימי החמור ביותר בהיסטוריה של אוסטרליה. הריסות הספינה התגלו בשנת 2023.

== היסטוריה לפני המלחמה ==
מונטווידאו מארו הייתה אחת משלוש ספינות (יחד עם סנטוס מארו ולה פלטה מארו) של קו הספנות של אוסקה שושן קאישה (OSK) שנבנו עבור השירות הטרנס-פסיפי שלהם לאמריקה הדרומית. הספינה, במשקל 7,267 טונה, נבנתה במספנת מיצובישי זוסן קאקוקי קאישה בנגסאקי, והושקה ב-1926. באורך של 130 מטרים, היא הונעה על ידי שני מנועי מיצובישיסולצר 6ST60 שישה צילינדרים דיזל המספקים סך של והעניקו לה מהירות של . לפני המלחמה פעלה הספינה כאוניית נוסעים ומטען, שנסעה בעיקר בין יפן לברזיל והובילה מהגרים יפנים.

== במלחמת העולם השנייה ==
מונטווידאו מארו שירתה את האימפריה היפנית במלחמת העולם השנייה. היא השתתפה בפלישה למקאסאר, סולאווסי בין 6 ל-16 בפברואר 1942, והשלימה מספר משימות לפני שהוטבעה.

=== טביעה ===
ב-22 ביוני 1942, כמה שבועות לאחר נפילת רבאול בידי היפנים, הוכנסו אסירים אוסטרלים רבים מנמל רבאול למונטווידאו מארו. היא נסעה ללא ליווי לאי הסיני האינאן, כאשר נצפתה על ידי הצוללת האמריקאית USS סטרג'ן ליד חוף הפיליפינים הצפוני ב-30 ביוני.<ref name="MM"></ref>

סטרג'ן רדפה אחרי האונייה אך לא הצליחה לירות, מכיוון שהמונטוודיאו שטה במהירות , והאטה לכ- בחצות. לדברי איש הצוות יושיאקי יאמאג'י, ההאטה הייתה לקראת פגישה עם שתי משחתות.<ref name="MM" /> מבלי לדעת שהוא נושאת שבויי מלחמה ואזרחים של בעלות הברית, ירתה סטרג'ן ארבעה טילי טורפדו לעבר המונטווידאו מארו לפני עלות השחר ב-1 ביולי, מה שגרם לכלי השיט לשקוע תוך 11 דקות בלבד. לדברי יאמאג'י, האוסטרלים במים שרו "Auld Lang Syne" לחבריהם הלכודים כשהספינה טבעה מתחת לגלים.<ref name="Interview"></ref>

הטביעה נחשבת לאסון הימי החמור ביותר בהיסטוריה של אוסטרליה. רשימה שמית של ממשלת יפן מ-2012 חשפה כי בסך הכל 1,054 אסירים (178 תת-קצינים, 667 חיילים ו-209 אזרחים) נהרגו.<ref name="Montevideo Maru - About the List"></ref> בין הנספים היו 35 מלחים מספינת הסוחר הנורווגית MV Herstein. מתוך כלל הספינה, כעשרים אנשי צוות יפנים שרדו מתוך 88 אנשי צוות שהיו על סיפונה.<ref></ref>

== גילוי ההריסות ==
בסוף ינואר 2010 קרא חבר הפרלמנט האוסטרלי סטיוארט רוברט לראש ממשלת אוסטרליה קווין ראד, לתמוך בחיפושים אחר מונטווידאו מארו, באותו אופן שבו תמך בחיפוש אחר אוניית הוד מלכותו קנטאור.<ref></ref>

ב-18 באפריל 2023 התגלו שברי המונטווידאו מארו בעומק של למעלה מארבעה קילומטרים בים סין הדרומי, מול החוף הצפון-מערבי של האי לוזון.<ref></ref> ראש ממשלת אוסטרליה, אנתוני אלבניזי, אמר כי הוא מקווה שהחדשות יביאו "מידה של נחמה לאהובים".<ref></ref>

== אנדרטאות ==
האנדרטה לזכר ההרוגים האוסטרלים בהגנה על רבאול וטביעת המונטווידאו מארו, בצד המזרחי של [[אנדרטת המלחמה של אוסטרליה]]
אנדרטה לנספים הוקמה ברפארטישן הוספיטל במלבורן, ויקטוריה. אנדרטת מונטווידאו מארו מרכז אנדרטת שבויי המלחמה לשעבר בבלאראט, ויקטוריה. טקס הנצחה התקיים עם חשיפת האנדרטה בפברואר 2004.<ref></ref><ref>[http://www.jje.info/lostlives/places/montevideomaru.html Montevideo Maru], Lost Lives quoting Margaret Reeson, A Very Long War: The Families Who Waited, MUP, 2000. </ref>

== נושאים שנויים במחלוקת ==
=== סיבות למוות ===
הווטרן האוסטרלי אלברט ספיר טען בראיון שחלק מהאוסטרלים שרדו, אך מתו מאוחר יותר.<ref name="Interview" /> מבין הניצולים הידועים, היחיד שתושאל אי פעם היה איש הים יושיאקי יאמאג'י. בראיון ב-2003 ל-7.30 Report הוא הצהיר כי נאמר לו שחלק מהשבויים נאספו ונלקחו לקובה.<ref name="Interview" />

ספיר, ששירת בגינאה החדשה, טען שהניצולים הועברו לאי סאדו, ומתו ימים לפני הטלת פצצות האטום על הירושימה ועל נגסאקי באוגוסט 1945. פרופסור האנק נלסון סבור שלא סביר שאף ספינה יפנית לא הייתה עוצרת כדי לחלץ אסירים עם צוללת עוינת בקרבת מקום.<ref name="Interview" />

=== מספר הנפגעים ===
מבחינה היסטורית היה קשה לקבוע מספר סופי של ההרוגים. עוד בשנת 2010 הצהיר שר ההגנה האוסטרלי אלן גריפין כי "אין ודאות מוחלטת".<ref name="Montevideo Maru - About the List" /> רשימת ההרוגים האוסטרלים של קצין צבא אוסטרליה, מייג'ור הרולד ויליאמס, משנת 1945 אבדה, יחד עם הרשימה היפנית המקורית בקאטאקאנה. אתגרים אלה החריפו בגלל הקשיים הפורנזיים של שחזור שרידים שאבדו בים.<ref></ref><ref></ref>

בשנת 2012 מסרה ממשלת יפן אלפי מסמכי שבויים לממשלת אוסטרליה. המניפסט מונטווידאו מארו, שהכיל את שמות כל האוסטרלים שהיו על הסיפון, היה ביניהם. תרגום המניפסט שוחרר ביוני 2012, ואישר סך של 1,054 אוסטרלים.<ref name="NAMV010612"></ref>

מקורות ממשיכים לסתור זה את זה בנוגע למספר אנשי הצוות היפנים ששרדו. מספר דיווחים מצביעים על כך ש-17 ימאים ושלושה שומרים יפנים ושלושה שומרים שרדו.<ref></ref><ref>Margaret Reeson, A Very Long War, Melbourne University Press, Melbourne, 2000, 200 pp. p. 60</ref>

== קישורים חיצוניים ==

* [http://www.jje.info/lostlives/exhib/potp/montevideomaru.html People of the Plaque], מחווה לאזרחים מאירלנד החדשה שמתו במלחמה
* [http://www.abc.net.au/compass/s2223078.htm A Story of the Salvos], תאגיד השידור האוסטרלי, 20 באפריל 2008
* [http://www.jje.info/lostlives/places/larkforce.html Lark Force], חלק מחיל המצב של צבא אוסטרליה על רבאול
* [http://www.abc.net.au/news/2012-07-01/montevideo-maru-anniversary-memorial/4102848 "Montevideo Maru remembered 70 years on"] - תאגיד השידור האוסטרלי

== הערות שוליים ==

קטגוריה:יפן במלחמת העולם השנייה
קטגוריה:2023 ביפן
קטגוריה:אוניות מלחמה יפניות שטובעו
קטגוריה:אוניות מלחמה יפניות במלחמת העולם השנייה
קטגוריה:צי ארצות הברית במלחמת העולם השנייה
קטגוריה:ים סין הדרומי
קטגוריה:אוסטרליה במלחמת העולם השנייה